Kráľova hoľa

Kráľova hoľa () je výrazný vrch v Nízkych Tatrách, najvyšší v ich východnej časti. Leží nad Šumiacom, približne  južne od Svitu. Kráľova hoľa je opradená povesťami, ospevovaná básnikmi a patrí k najnavštevovanejším vrchom Nízkych Tatier. Poskytuje jedinečný výhľad na Spiš, Vysoké i Západné Tatry, Liptov ale aj Horehronie.

 Poloha 
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Banskobystrickom kraji, v okrese Brezno a na katastrálnom území obce Šumiac. Najbližšími sídlami sú južne situované obce Telgárt a Šumiac, severovýchodne leží Vernár a severne sa nachádza Liptovská Teplička a Vikartovce. Vrch je súčasťou Národného parku Nízke Tatry.

 Opis 
Kráľova hoľa leží na východnom konci hlavného hrebeňa Kráľovohoľských Tatier, východne od Strednej hole (). Južným smerom leží Grúň (), Čelo () a Kráľova skala (), východným Borovniak (), Kopa () a Košarisko (), severným Tri kopce (), Úplaz (), Čertovica () a Dzurová () a západným Holica (), Stredná hoľa, Orlová () a Ždiarna ().Nízke Tatry - Kráľova hoľa. Letná turistická mapa. 1 : 50 000. Harmanec: VKÚ, a. s. Pod Kráľovou hoľou pramenia slovenské rieky Čierny Váh, Hnilec a Hron. Do povodia Váhu patria severné svahy, voda z východne sa zvažujúcich odteká prítokmi Hnilca do Hornádu a južná časť patrí povodiu rieky Hron. Na vrchole je od roku 1960 televízny a rozhlasový vysielač Kráľova hoľa, ku ktorému vedie lesná cesta z obce Šumiac. V obslužnej budove vysielača sa nachádza malé núdzové útočisko pre turistov. Z účelovej budovy v Prednom sedle (ktorým vedie lesná cesta na vrchol) bola vybudovaná celoročne otvorená Chata pod Kráľovou hoľou. Na vrchole je križovatka viacerých turistických trás a vedie ním i Cesta hrdinov SNP. 

 Geológia 
Z geologického hľadiska vrchol Kráľovej hole tvoria fylonity svorov až pararúl a pararuly. Západné svahy sú budované ortorulami, východné svahy granodioritmi.Biely, A. (Editor), P. Beňuška, V. Bezár, A. Bujnovský, R. Halouzka, J. Ivanička, M. Kohút, A. Klinec, E. Lukáčik, J. Maglay, O. Miko, M. Pulec, M. Putiš a J. Vozár, 1992: Geologická mapa Nízkych Tatier. GÚDŠ, Bratislava

 Výhľady 
Hrebeň i vrcholovú časť pokrýva nízka hôľnatá vegetácia s množstvom skalnatých polí, umožňujúca nerušený kruhový rozhľad. Poloha, nadmorská výška a len nízkou vegetáciou pokrytý vrchol robí z Kráľovej hole jeden z najlepších vyhliadkových vrchov a tak pri vhodných podmienkach je možné pozorovať mnohé slovenské pohoria. Najlepšie pozorovateľné sú vrcholy Nízkych Tatier, Levočské vrchy, Vysoké a Západné Tatry, Chočské vrchy, Malá Fatra, Kremnické vrchy, Poľana, Veporské, Stolické a Volovské vrchy, Spišsko-gemerský kras a Branisko, no často je vidieť aj vrchy v severnom Maďarsku.

 Slovenský diaľkový rekord z Kráľovej hole 
Z Kráľovej hole boli pozorované a zdokumentované rumunské Apusenské vrchy () pri vzdialenosti vyše . Boli pozorované výrazné vrcholy Vârful Vlădeasa –  a Vârful Buteasa –  čo je aj maximálna vzdialenosť pozorovania. Rumunské Apusenské vrchy boli prvýkrát pozorované z nášho územia, zároveň ide o prvé slovenské pokorenie hranice 300 kilometrov a to nielen na Slovensku, ale zrejme v rámci celej strednej Európy. Je to slovenský rekord, tzn. najvzdialenejšie pozorovanie z územia Slovenska.

 Prístup 
 po  červeno značenej magistrále (Cesta hrdinov SNP) po hlavnom hrebeni:
 od západu zo Ždiarskeho sedla cez Orlovú
 od východu z Telgártu 
 po  modrej značke:
 zo severovýchodu z obce Spišské Bystré cez Smrečinské sedlo ()
 od juhu zo Šumiaca cez Predné sedlo ()
 po  zelenej značke:
 od severu z Liptovskej Tepličky cez Záturňu
 od juhovýchodu z Telgártu cez vrch Kráľova skala ()
 cestou z obce Šumiac

 Referencie 

 Iné projekty 

 Galéria 
Kliknite na obrázok pre jeho zväčšenie.

 Pozri aj 
 Kráľova hoľa (geomorfologická časť)
 Kráľovohoľské Tatry
 Zoznam vrcholov v Nízkych Tatrách
 Vysielač Kráľova hoľa
 Národný park Nízke Tatry

 Externé odkazy 
 Poloha na turistickej mape
 Poloha na turistickej/cykloturistickej mape
 360° virtuálny panoramatický výhľad z vrcholu Kráľovej hole na okolité vrchy na PeakFinder.org 
 Slovenský diaľkový rekord z Kráľovej hole na Dalekie Obserwacje 
 VKÚ Harmanec, s. r. o., Kynceľová, č. 123, Turistická mapa 123 Nízke Tatry – Kráľova hoľa 1 : 50 000, 8. vydanie, 2018, ISBN 60-03-32250-0

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Šumiac